Brøndby-trio med i to danske sejre over Slovakiet - 3point.dk3point.dk
Brøndby-trio med i to danske sejre over Slovakiet
Af Steen Sørensen @Morfar666 · På 30th maj 2019
Filip Andersen, Marinus Larsen og Lucas Ziegler fra Brøndby IF fik alle tre godt med spilletid, da Danmark vandt to U/16-landskampe på Bornholm mod Slovakiet.
Tirsdag og torsdag har det danske U/16-landhold spillet to venskabskampe mod Slovakiet på Bornholm. Alle tre Brøndby-spillere i den danske trup – Filip Andersen (nummer 5 på billedet), Marinus Larsen (nummer 14) og Lucas Ziegler (nummer 16) – fik pænt med spilletid.
Tirsdag vandt Danmark 2-1 efter en spændende kamp, hvor begge hold havde chancer til mere. På dagen var de danske angribere imidlertid skarpest. Filip Andersen spillede den første times tid på venstre back, mens Marinus Larsen blev skiftet ind til sin officielle landsholdsdebut med 10-15 minutter tilbage.
Tordag vandt Danmark igen – denne gang med cifrene 3-1- efter forrygende første 40 minutter og en noget mere rodet andet halvleg. Både Lucas Ziegler i målet og Marinus Larsen på den centrale midtbane spillede hele kampen, mens Filip Andersen blev skiftet med fem minutter plus det løse tilbage.
Lucas Ziegler havde undervejs – ikke mindst efter pausen – en række vigtige redninger, mens Marinus Larsen fik sat et aftryk i den anden ende. Først var midtbanetalentet tæt på med et direkte frispark, og siden forsøgte han sig igen udefra. Den slovakiske målmand kunne ikke holde skuddet, og riposten blev sendt i mål til den danske 2-0-scoring.
Det var årgangens sidste to kampe som U/16-landshold. Til efteråret står den på EM-kvalifikation som U/17-landshold. Den spilles i Sverige omkring månedsskiftet september/oktober, og de øvrige to hold er Færøerne og Litauen.
Tirsdag kl. 18:00 i Nexø
Danmark – Slovakiet 2-1 (1-0)
40. minut: 1-0; Andreas Bredahl (FC Nordsjælland)
41. minut: 1-1; Rudolf Bozik (Slovan Bratislava)
46. minut: 2-1; Andreas Bredahl (FC Nordsjælland)
62. minut: Filip Andersen UD
73. minut: Marinus Larsen IND
Torsdag kl. 11:00 i Rønne
Danmark – Slovakiet 3-1 (3-0)
04. minut: 1-0; Valdemar Manley Kwasniak (OB) / straffe
26. minut: 2-0; Eskild Munk Dall (Silkeborg IF)
28. minut: 3-0; Oliver Provstgaard Nielsen (Vejle BK)
72. minut: 3-1; Slovakiet
75: minut: Filip Andersen IND
DanmarkDBUFilip AndersenLucas ZieglerMarinus LarsenSlovakiet